OzLabs/hebrew-wiki-articles huggingface dataset:
משפחה בהנפקה

משפחה בהנפקה היא קומדיית מצבים לילדים ונוער שהחלה את שידוריה ב-22 במרץ 2020 לצופי HOT.

ב-19 בדצמבר 2019, טרם תחילת שידורי הסדרה, פורסם כי היא נמכרה לחברת ההפקות הצרפתית Samka אשר תפיק גרסה צרפתית לסדרה.

==עלילה==
משפחת כהן היא משפחה ממוצעת, אך ביום אחד משתנים חייה של המשפחה כשהרעיון לסטארטאפ של בתם האמצעית מאיה (בר מיניאלי) מקבל השקעה של 2 מיליון דולר מקרן הון סיכון. מאיה חושבת שתוכל לפעול באופן עצמאי אך מתאכזבת לגלות שבשל גילה הצעיר היא עדיין תלויה בהוריה בכל הנסיבות המשפטיות ואי לכך הוריה הופכים להיות חלק מהמיזם. המצב החדש משנה את יחסי הכוחות בבית המשפחה שמתגייסת כולה לטובת הסטארטאפ והופכת אותו לעסק משפחתי. החלום הגדול להשיג כסף רב גורמת לכל אחד מבני הבית להתנהג בצורה קיצונית מהיחס של כל אחד מהם לכסף.
הסטארט אפ של מאיה ממוקם בבית המשפחה ברעננה כדי שמאיה תמשיך את לימודיה כרגיל, מכניס אל הבית את לב (שחר טבוך) איש מחשבים מוכשר שיעזור בדברים הטכניים של המיזם. מי שיפקח על כל המיזם הוא אדי זמיר (מיכאל הנגבי) הייטקיסט אוהב לסדר כל בעיה בגיליון אלקטרוני ולבדוק רווחים, מטרתו העיקרית של אדי היא להגיע עם המיזם של מאיה להנפקה ולאקזיט.

==דמויות==
* שאול כהן (דביר בנדק): אב המשפחה. מורה לנהיגה שהיה בעבר במעמד של האיש הקובע מוצא את מעמדו משתנה ללא רלוונטי.
* חגית כהן (דנה אברהם-סמו): אם המשפחה אשר בטוחה שההצלחה של מאיה היא בזכותה אבל אין לה מספיק ביטחון או כישרון לעשות עם זה משהו. לקראת סוף הסדרה מתחילה ללמוד להשקיע בבורסה.
* מאיה כהן (בר מיניאלי): הבת האמצעית במשפחת כהן, מקבלת הצעה של 2 מיליון דולר לטובת הסטארט-אפ שלה. בסוף הסדרה היא מקבלת הצעה לעבור לחממה לגידול סטארטפיסטים צעירים בסן פרנסיסקו ולבסוף מחליטה לוותר וללמוד בחממה לגידול סטארטפיסטים צעירים בארץ.
* דוד כהן (קווין רובין): האח הבכור והמוצלח. מעמדו משתנה כאשר מאיה מקבלת את הסטראט-אפ, והוא יורד מגדולתו ומאבד את מקומו בבית.
* מיקה כהן (שירן דורון): בת הזקונים שמנהלת את העולם דרך הפלאפון והרשתות החברתיות.
* לב (שחר טבוך): מתכנת נכנס לבית המשפחה על מנת לעזור בצד הטכני של סטארטאפ של מאיה. מאוהב במאיה. בן להורים גרושים. עבר בעברו בסניף גוגל בסין ויש לו מחשב בעל בינה מלאכותית שמשמש לו כחבר.
* אדי זמיר (מיכאל הנגבי): הייטקיסט. משקיע 2 מיליון דולר באפליקציה של מאיה. גר עם הוריו.
* שירה (עמנואל לוי): חברה של מאיה.
* סמדר (יעל לבנטל): אימה של שירה שהתחברה עם דוד כשהוא החליט לשבור שיא גינס בהרכבת פאזל בן מספר רב של חלקים.

==קישורים חיצוניים==

* 
* [https://magazine.hot.net.il/משפחה-בהנפקה-בקרוב-ב-hot-בידור/ משפחה בהנפקה – בקרוב ב- HOT בידור] HOT MAGAZIN
* 

קטגוריה:סדרות טלוויזיה ישראליות
קטגוריה:סדרות טלוויזיה ישראליות לילדים
קטגוריה:סדרות קומיות ישראליות לילדים
קטגוריה:קומדיות משפחתיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:HOT: תוכניות וסדרות
נמל התעופה הבין-לאומי וולגוגרד

נמל התעופה הבין-לאומי וולגוגרד-גומראק (ברוסית: Международный Аэропорт Волгоград-Гумрак) הוא נמל תעופה הממוקם כ-15 ק"מ צפונית-מערבית למרכז העיר וולגוגרד שבדרום מערב רוסיה.

==היסטוריה==
נמל התעופה נוצר בשנת 1952 על בסיס שדה תעופה צבאי גומראק לשעבר, שהיה קיים מסוף שנות ה-20 של המאה ה-20. בית הספר הצבאי לטיס בסטלינגרד התבסס בשדה התעופה לפני קרב סטלינגרד והעברת בית הספר לאזור קוסטנאי ברפובליקה הסוציאליסטית הסובייטית האוטונומית של קזחסטן. שימש על ידי הצבא השישי הגרמני כמחסן דלק ואספקה (יחד עם שדה התעופה פיטומניק) במהלך קרב סטלינגרד בשנים 1942–1943.

לאחר נפילתו של פיטומניק<ref>[https://web.archive.org/web/20120324085726/http://www.onwar.com/chrono/1942/oct42/f03oct42.htm German armies link up near Stalingrad Saturday, October 3, 1942]</ref>
ב-17 בינואר 1943, גומראק היה היחיד מבין שבעה שדות תעופה סביב סטלינגרד שעדיין בידי גרמניה. ב-22 בינואר המריא מטוס היינקל He 111 אחרון את שדה התעופה עם 19 חיילים פצועים, הטיסה האחרונה מתוך סטלינגרד של הארמייה השישית.

נמל התעופה גומראק נכבש בסופו של דבר על ידי האוגדת הרובאית 293 ב-23 בינואר, והשאיר את הצבא השישי ללא שום אמצעי לתמיכה ישירה. לאחר קרב מוסקבה הוחזר בית הספר לנמל התעופה. במאי 1946 הועבר בית הספר למחוז הצבאי המערבי סיבירי בעיר אוב שבמחוז נובוסיבירסק.

==קישורים חיצוניים==

* 

==הערות שוליים==

וולגוגרד
קטגוריה:וולגוגרד
איי טרייס

איי טרייס (באנגלית: Trice Islands) היא קבוצה של איים קטנים המכוסים בקרח, במצר פיקוק, מדרום לאי ת'רסטון בארץ אלזוורת', שבאנטארקטיקה.

האיים מתנשאים מעל פני השטח של מדף הקרח אבוט, המכסה את מצר פיקוק.

האיים ממוקמים בסמוך ממערב לנקודת אוואנס שבחוף הדרומי של האי ת'רסטון.

== היסטוריה ==
=== גילוי ומיפוי האיים ===

האיים מופו לראשונה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, בעונת המחקר (הקיץ האוסטרלי) 1946–1947.

=== מקור השם ===

שמם של האיים ניתן להם על ידי הוועדה המייעצת לשמות אנטארקטיים.

האיים נקראים על שמו של על שמו של ג'ק ל. טרייס (Jack L. Trice), שהיה מטאורולוג בתחנת בירד בין השנים 1964 - 1965.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15516 איי טאייס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132864 איי טרייס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14935&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איי טרייס] באתר הגאזט האנטארקטי המשווה SCAR של ממשלת אוסטרליה
* [http://www.mapnall.com/en/Map-Trice-Islands_1630428.html תצלום לוויין של איי טרייס]
* [http://www.marineregions.org/gazetteer.php?p=details&id=13744 איי טרייס] באתר marineregions
* [http://distancebetween.info/trice_islands מחשבון מרחקים - המרחק מאיי טרייס לאתרים סמוכים]

== הערות שוליים ==

טרייס
טרייס
רכס פריקלי (אנטארקטיקה)

רכס פריקלי או מצוק פריקלי (באנגלית: Prickly Ridge; מילולית: הרכס הדוקרני) הוא רכס מעוגל מכוסה קרח, בדרום האי ת'רסטון בארץ אלזוורת' שבאנטארקטיקה.

הרכס מצוי 6.4 קילומטרים ממערב לראש שלטון.

מעל הרכס המכוסה קרח בולטים נונאטקים קטנים, שהגדול בהם הוא נונאטאק בלקנאפ.

== היסטוריה ==

=== גילוי ומיפוי הרכס ===
הרכס מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1966.

=== מקור השם ===
שמו של הרכס ניתן לו על ידי הוועדה המייעצת לשמות אנטארקטיים.

שמו של הרכס תיאורי (מראה הנונאטאקים הבולטים ממנו דומה לקיפוד דוקרני).

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:18580 רכס פריקלי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17540&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס פריקלי] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25604794 מפת אזור רכס פריקלי]

== הערות שוליים ==

פריקלי
ראש שלטון

ראש שלטון (באנגלית: Shelton Head) הוא לשון יבשה חשופה מקרח בדרום האי ת'רסטון בארץ אלזוורת' שבאנטארקטיקה.

לשון היבשה מצויה 19 קילומטרים ממערב לקרחון לונג.

== גילוי ומיפוי לשון היבשה ==

לשון היבשה מופתה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1966.

== מקור השם ==

שמה של לשון היבשה ניתן לה על ידי הוועדה המייעצת לשמות אנטארקטיים.

לשון היבשה נקראת על שמו של ג'ון א. שלטון (John A. Shelton), שהיה מטאורולוג בתחנת בירד בין השנים 1963–1964.

== לקריאה נוספת ==

<div class="mw-content-ltr">• International Symposium on Antarctic Earth Sciences 5th : 1987, [https://books.google.co.il/books?id=D0zjDidZnO4C&pg=PA401&lpg=PA401&dq=%22Shelton+Head%22+Antarctica&source=bl&ots=8k0u363pJO&sig=ACfU3U1D09hG1SPlhKreN7duXUZWCnlIrg&hl=en&sa=X&ved=2ahUKEwj--NiwoKzoAhWvQkEAHZ4xC_AQ6AEwBnoECAcQAQ#v=onepage&q=%22Shelton%20Head%22%20Antarctica&f=false Geological Evolution of Antarctica], Cambridge, England, P 401</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:13704 ראש שלטון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13142&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ראש שלטון] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=13697 ראש שלטון] באתר marineregions
* [https://www.timeanddate.com/worldclock/@6625171 זמני שקיעה וזריחת שמש וירח עדכניים עבור ראש שלטון]
* [https://www.timeanddate.com/weather/@6625171 מזג אוויר נוכחי מעודכן בראש שלטון]
** [https://www.timeanddate.com/weather/@6625171/ext תחזית מזג אוויר עדכנית ארוכת טווח עבור ראש שלטון]
** [https://www.timeanddate.com/weather/@6625171/climate סטטיסטיקות מזג אוויר עבור האזור של ראש שלטון]

== הערות שוליים ==

שלדון
נמל התעופה הבין-לאומי מגדן-סוקול

נמל התעופה הבין-לאומי מגדן-סוקול (ברוסית: Международный аэропорт Магадан (Сокол) имени В.С. Высоцкого) הוא נמל תעופה הממוקם כ-50 ק"מ צפונית למרכז העיר מגדן שבמזרח הרחוק הרוסי.

==היסטוריה==
נמל התעופה נחנך ב-12 בינואר 1961<ref></ref> וכונה אז מגדן-56 (בגלל מיקומו על הקילומטר ה-56 של הכביש המהיר קולימה), ותנועת הטיסות באזור הועברו אליו כאשר רק טיסות ייעודיות מהופעלו משדה התעופה הישן מגדן-47 ששכן בקואורדינטות . בשנים שלאחר מכן איבד שדה התעופה Magadan-47 את חשיבותו מכיוון שהמסלול הנחיתה שאינו היה סלול לא עמד בדרישות הטכניות החדשות.

בשנת 1978 החל פרומסטרוי לשפץ את מבני השרות ומסלול הנחיתה. ב-13 בדצמבר 1980 נחת מטוס האיליושין Il-62 הראשון בשדה התעופה מגדן.<ref></ref> למחרת החלו להתקיים טיסות סדירות ישירות ממגדן למוסקבה.

ב-20 במאי 1979, בכיכר החזית בשדה התעופה של מגדן, נערך טקס חשיפת אנדרטת תהילת העבודה: מטוס ה-An-12 עם מספר הזנב USSR-11355. במשך כמעט 13 שנים עבד המטוס בטייסת מגדן וביצע טיסות בצפון המזרח הרחוק הרוסי. טייסת מגדן, שהוקמה בשנת 1963 מצוות הטיסה באמצעות איחודם של מספר בסיסי אוויר קיימים, התקיימה עד 1991, אז בוצע הארגון מחדש והחל תהליך תאגוד (קורפורטיזציה) של הטייסות ברחבי רוסיה.

בשנת 1991, עם פירוק ברית המועצות, קיבל נמל התעופה מגדן-סוקול סטטוס של נמל תעופה בין-לאומי.<ref></ref> העיר, שהייתה סגורה לזרים, זכתה לחשיפה לעולם החיצון עם חנוכת טיסות אלסקה איירליינס לארצות הברית באמצעות מטוסי מקדונל דאגלס MD-80. בשנת 1992 חנכה אירופלוט טיסה ישירה לאנקורג' באמצעות מטוסי טופולב Tu-154, ובשנת 1994 הורחב מסלול הנחיתה כדי לאפשר טיסה ישירה גם לסיאטל.

על פי סיפור אנקדוטי שפורסם בניו יורק טיימס, הטיסה הראשונה של חברת אלסקה איירליינס הייתה זקוקה לשירותי המסת קרח שלא היו זמינים, ולכן צוות הטיסה רכש כמות וודקה ושפך אותה על הכנפיים.<ref>Alaska Airlines Opens Russia's Wild East, James Brooke, New York Times, March 30, 1997</ref> בשנת 1995 איימה חברת התעופה להפסיק את השירות הרוסי בגלל קשיים עם עובדי קבלן. טיסות אלסקה איירליינס לשדה התעופה במגדן הופסקו באוקטובר 1998 זמן קצר לאחר המשבר הכלכלי הרוסי בשנת 1998, מה שהפך את הקווים ללא רווחיים.<ref></ref>

אירופלוט השעתה את הטיסות לשדה התעופה מגדן ב-1 בפברואר 2009, בשל הוצאתם המתוכננת משירות של מטוסי טופולב Tu-154. אירופלוט ציינה את היעדר ההסמכה של שדה התעופה בקבלה ושירות של מטוסים מודרניים יותר, כמו איירבוס A320 ו-איירבוס A330, כסיבה העיקרית להשעיית הטיסות. שירותי טיסה לנמל התעופה חזרו ב-30 במרץ 2009.

ב-2021 הודיע מושל מחוז מגדן על כוונתו לקדם בניית טרמינל חדש לנמל התעופה.<ref></ref>

==תאונות אוויריות==
ב-26 ביוני 1969, התרסק מטוס אארופלוט מדגם איליושין Il-14 10.5 ק"מ צפונית-מערבית לנמל התעופה. הגורם לאסון היה הופעתו הפתאומית של עשן שחור סמיך בתא הנוסעים, שהביא לנחיתת חירום מחוץ לטווח הראייה עם טייסים חסרי הכרה. שלושה מתוך חמשת האנשים על המטוס נספו בתאונה זו.<ref></ref>

תאונה נוספת קרתה ב-2 באוקטובר 1973, כאשר בסביבת נמל התעופה התרסק מטוס מדגם An-12B של חברת אארופלוט שבה נספו 10 בני אדם.<ref></ref>

== יעדים ==
{| class="wikitable"
|-
!חברות תעופה
!יעדים
|-
|S7 איירליינס
|ולדיווסטוק, נובוסיבירסק טולמצ'בו
|-
|אורל איירליינס
|קולצובו
|-
|אורורה
|חברובסק
|}

==קישורים חיצוניים==

* 

==הערות שוליים==

מגדן
אביגיל יורש

אביגיל יורש, 2006.
אביגיל יורש (נולדה ב-26 ביוני 1937) היא ציירת ישראלית, מעצבת גרפית ואמנית פיסול רך.

== ביוגרפיה ==
יורש נולדה ב-1937 בטרנסילבניה שברומניה, למשפחה ממוצא הונגרי. עלתה לישראל ב-1947 עם אחותה הבוגרת, ללא ההורים, ביוזמת הסוכנות היהודית. ארגון העלייה השתבש והילדות נקלעו לאנייה עמוסה במעפילים בשייט בלתי-לגלי. האנייה נתפסה על ידי הבריטים, המעפילים והילדות הוחזקו במחנה המעצר בעתלית, ואחר הועברו לקפריסין. ב-1948 עלתה לארץ ונקלטה בקיבוץ אפיקים, ולאחר כשנה עלו ההורים והמשפחה התאחדה ועברה להתגורר בכפר סבא.

יורש למדה ב"בצלאל" שבירושלים, במחלקה שנקראה באותם ימים "גרפיקה שימושית". שם הכירה את יצחק יורש, שהפך בהמשך לבן זוגה. השניים הקימו משפחה, הולידו בן ובת ועסקו לפרנסתם בעיצוב גרפי ובאיור. ב־1965 העתיקה המשפחה את מגוריה לירושלים. בני הזוג יורש החלו לעסוק ביצירת סרטי אנימציה קצרים, שעיצבו, ביימו והפיקו ביחד באולפן שהקימו בביתם בשכונת נחלת שבעה, ואשר היה בין הראשונים בתחום בירושלים.<ref></ref> ב־1996 עברו בני הזוג לגור בכפר ורדים.

=== המעבר לציור ===
התערוכה הראשונה של יורש התקיימה ב-1972. מאז הציגה בתערוכות יחיד ובקבוצתיות.<ref></ref> היא השתתפה בירידי אומנות בארץ, במערב אירופה ובצפון אמריקה. מציוריה הופקו הדפסי משי וליטוגרפיות. החל ב-1984 שהתה לתקופות בקריית האומנים אשר בפריז, ה-"International Des Arts". רבות מעבודותיה מצויות ונכללות באוספים פרטיים ברחבי העולם: בישראל, בארה”ב, קנדה, שווייץ, בלגיה, בריטניה, גרמניה, הולנד, צרפת, דרום-אפריקה, יפן ואוסטרליה.

== על יצירתה ==
יורש מציירת בצבעי אקריליק בטכניקה בה היא מניחה שכבות צבע רבות אחת על השנייה, בדומה לטכניקה שבה השתמשו בעבר ציירי פורמטים קלסיים.<ref></ref> היא מציירת בעיקר דיוקנאות של אנשים בודדים או בקבוצות, הניצבים בתוך חללים או חדרים מרוקנים, בנופים או בסביבה צחיחים, כאילו שנקבצו והתייצבו להיות מונצחים לעד בין דפי אלבום משפחתי. הדמויות אוניברסליות, ולא ניתן לאפיין או לשייך אותן לסביבה או למקום מסוימים.

== מבחר תערוכות ==
=== תערוכות יחיד ===
* אביגיל יורש, 2006.1976 - גלריה "ספראי", תל אביב.
* 1977 - "Galerie de Beerenburght", הולנד.
* 1978 - גלריה "13 וחצי", יפו העתיקה.
* 1983 - גלריה "פנורמה", בכרמל, חיפה.
* 1985 - "Insead Business school Gallery", ליד פריז.
* 1985 - גלריה "Norwood", דרום אפריקה.
* 1986 - גלריה "ברונו", תל אביב.
* 1989 - "Zur Krone Galerie", שווייץ.
* 1993 - "Zur Krone Galerie", שווייץ.
*2012 - רטרוספקטיבה, "אגדות מעבר למקום" בגלריה של "מרכז התרבות מעלות".

=== תערוכות קבוצתיות ===
* 1973 - תערוכה קבוצתית, גלריה "שץ" - ירושלים, "תם ותהום", ב"גלריה הצעירה" - תל אביב, וגלריה "מצודת הנמל" - קיסריה.
* 1981 - תערוכה קבוצתית, "Born Fine Art Galerie", קלן, גרמניה.
* 1986 - תערוכה נודדת של 8 אמנים בערים שונות ברחבי ארצות הברית, לגיוס כספים של אגודת ידידי האוניברסיטה העברית.
* 2011 - "אותו רקע", תערוכה משותפת עם ענבל בוזגלו יורש (בת), בגלריה "שטרן", תל אביב.
*2017 - תערוכה קבוצתית - בית האומנים בחיפה, "השפם של דאלי כתום", סוריאליזם בישראל.

== קישורים חיצוניים ==

== הערות שוליים ==

2020 03
קטגוריה:ציירות ישראליות
קטגוריה:ציירים ישראלים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:מעצבות ישראליות
קטגוריה:מעצבים ישראלים
קטגוריה:נחלת שבעה: אישים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו ב-1937
קטגוריה:ישראלים שנולדו ב-1937
יחסי בחריין–דנמרק

יחסי בחריין–דנמרק הם היחסים הבילטרליים בין ממלכת בחריין ובין ממלכת דנמרק. לבחריין שגרירות בבריסל שאמונה על היחסים עם דנמרק, ואילו לדנמרק שגרירות בריאד שבערב הסעודית שאחראית על הקשרים וכן קונסוליה כללית במנאמה, בחריין.

== היסטוריה ==
שתי המדינות ייסדו יחסים דיפלומטיים ביניהן ב-10 באוגוסט 1974.

ב-14 באוקטובר 2011 נחתם הסכם לשיתוף פעולה בתחום המיסים.

=== ביקורים רשמיים ===
*באוקטובר 2010 ביקרה בדנמרק משלחת מטעם משרד החוץ, משרד ההגנה ומשרד הביטחון הלאומי של מועצת השורא של בחריין.
*בדצמבר 2010 ביקרה בבחריין אחותה של מלכת דנמרק מרגרטה השנייה, בנדיקטה, נסיכת דנמרק
*בפברואר 2011 ביקרה בבחריין מרגרטה השנייה, מלכת דנמרק.

== סחר ==
בשנת 2018 הסתכם היקף הסחר בין המדינות בכ-30 מיליון דולר. עיקר הייצוא מבחריין לדנמרק היה זכוכית, ואילו עיקר הייצוא מדנמרק לבחריין כלל מכונות ודגנים שונים.

== קישורים חיצוניים ==
* [https://www.mofa.gov.bh/Default.aspx?tabid=73&language=en-US&Country=Kingdom%20of%20Denmark BILATERAL RELATIONS], אתר משרד החוץ של בחריין
* [https://bahrain.um.dk/da/ Embassy of Denmark, Saudi Arabia, Denmark I Bahrain]
* [https://www.consulate-info.com/consulate/26487/Denmark-in-Manama אתר הקונסוליה הדנית במנאמה]

== הערות שוליים ==
דוד סבא

דוד סבא (באנגלית: Uncle Grandpa) היא סדרת אנימציה אמריקאית לילדים. הסדרה שודרה לראשונה ב-2 בספטמבר 2013 בערוץ Cartoon Network. בישראל שודרה הסדרה לראשונה בשנת 2014 בערוץ הילדים. הסדרה בת 5 עונות ו-153 פרקים באורך 12 דקות כל אחד.

== עלילה ==
העלילה עוסקת בדוד וסבא מיוחד, המקדיש את חייו לשמח את כולם בעולם ואת חבריו.

== דמויות ומדבבים בעברית ==
במאי הדיבוב בעברית היה תומר שביט, ומפיקות הדיבוב היו ענבר שטגר עזרא וטלי מוזס נתנאל.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|דוד סבא
|צביקה פורמן
|-
|תיק בטן / דובי חמודי
|ערן מור
|-
|מר גאס / בחור בנקניקיה
|אלון שר
|-
|פיצה סטיב
|אורי זלצמן
|}

== סקירת הסדרה ==

== קישורים חיצוניים ==

* 

* 

קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
קטגוריה:Cartoon Network: תוכניות וסדרות
נקודת פנגווין (ארץ ג'ורג' החמישי)

נקודת פנגווין (באנגלית: Penguin Point) היא לשון יבשה מסלע גרניט, בקצה המערבי של הכניסה למפרץ מרפי בחוף ג'ורג' החמישי בארץ ג'ורג' החמישי, שבאנטארקטיקה.

שיא גובהה של הנקודה 95 מטרים מעל פני הים.

אורכה של לשון היבשה 5.6 קילומטרים.

== היסטוריה ==
=== גילוי הנקודה ===
הנקודה התגלתה בשנת 1912 על ידי המחלקה המזרחית של משלחת אוסטרלאסיה לאנטארקטיקה בפיקודו של ססיל טי. מאדיגן (משלחת אוסטרלאסיה חקרה את אנטארקטיקה בין השנים 1911–1914 בפיקודו של דאגלס מוסון).

=== מקור השם ===
שמה של הנקודה ניתן לה על ידי מדיגן.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11574 נקודת פנגווין] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11075&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת פנגווין] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/penguin-point_antarctica_6623093 מזג אוויר נוכחי (מעודכן) בנקודת פנגווין]
** [https://www.meteoblue.com/en/weather/14-days/penguin-point_antarctica_6623093 תחזית מזג אוויר עדכנית ארוכת טווח עבור נקודת פנגווין]
** [https://www.meteoblue.com/en/weather/archive/yearcomparison/penguin-point_antarctica_6623093 נתוני מזג אוויר היסטוריים עבור נקודת פנגווין]

== הערות שוליים ==

פנגווין
Future Blues

Future Blues הוא אלבום האולפן החמישי של להקת הבלוז רוק Canned Heat משנת 1970. האלבום היה להצלחה גדולה בארצות הברית ובבריטניה. עטיפת האלבום, בה מוצגים אסטרונאוטים המניפים את דגל ארצות הברית על הירח, כדוגמת הנפת הדגל באיוו ג'ימה במלחמת העולם השנייה היה לסמל מאוד מפורסם ופופולרי באמריקה.

== רקע ==
האלבום היה האלבום האחרון שהופיע כשמנגנים בו ההרכב המקורי של הלהקה, שכן לארי טיילור והארווי מנדל עזבו שניהם ביולי 1970, כדי להקליט חומר מקורי משלהם עם ג'ון מייאל. גם כותב השירים אלן וילסון נפטר זמן קצר לאחר מכן ב־3 בספטמבר 1970. זה היה גם האלבום היחיד שבו מנדל היה הגיטריסט הראשי, שכן הנרי ווסטין היה הגיטריסט הראשי באלבומים הקודמים. גרסת הכיסוי שלהם לשיר "Let's Work Together" מאת וילברט הריסון הפך ללהיט ואף הופיע באלבום האוסף "The Very Best Of Canned Heat" כאחד מ-20 השירים הטובים ביותר של הלהקה. "Bluse In London" גם היה ללהיט ונמכר בנפרד כסינגל לאחר יציאת האלבום. האלבום יצא תחת חברת התקליטים קפיטול רקורדס ויצא מחדש בתקליטור בשנת 2002 על ידי הפקות MAM עם חמש רצועות בונוס.

== ביקורות ודירוגים ==

האלבום התקבל בהאדה גדולה בהרבה מאלבומיהם הקודמים של הלהקה, "Canned Heat", "Boogie with Canned Heat", "Living the Blues" ו-"Hallelujah". הוא נמכר בלמעלה ל-100,000 עותקים ברחבי ארצות הברית, ובסיקור עכשווי מבקרי מוזיקה רבים שיבחו אותו ברשת. האתר AllMusic דירג אותו בארבעה וחצי כוכבים מתוך חמש וכתב עליו כי "אלבום [Canned Heat] האחרון בו השתתף אחד משני המייסדים אלן וילסון, Future Blues, היה גם אחד הטובים ביותר שלהם. באופן מאופק ועדין כהקלטת האולפן של הלהקה, כל העניין נמשך פחות מ -36 דקות. זה היה גם אחד המאמצים המגוונים ביותר [של הלהקה] מבחינה סגנונית".

בסדרת הקומדיה האמריקאית "חיל החלל" במשרדי חיל החלל מופיע תחריט אבן של תמונת עטיפת האלבום.

== רשימת רצועות ==
=== צד א' ===

# "Sugar Bee" <small>(אדי שולר)</small> – 2:39
# "Shake It and Break It" <small>(צ'ארלי פאטון)</small> – 2:35
# "That's All Right" <small>(ארתור קרודופ)</small> – 4:19
# "My Time Ain't Long" <small>(אלן וילסון)</small> – 3:49
# "Skat" <small>(אלן וילסון)</small> – 2:44
# "Let's Work Together" <small>(וילברט הריסון)</small> – 2:53

=== צד ב' ===

# "London Blues" <small>(אלן וילסון)</small> – 5:31"
# "So Sad" <small>(כל הלהקה)</small> – 7:57"
# "Future Blues" <small>(כל הלהקה)</small> – 2:58"

== קישורים חיצוניים ==

קטגוריה:אלבומי קנד היט
קטגוריה:אלבומי חברת ליברטי רקורדס
תמרהינדי (משקה)

תמרהינדי של חברת Jarritos
מוכרי תמרהינדי בירושלים, [[שנות השלושים של המאה ה-20]]
תמרהינדי הוא משקה מתוק, הנפוץ בעיקר ברחבי אמריקה הלטינית.

בארץ ישראל המנדטורית נמכר כמשקה רחוב על ידי רוכלים ערבים.

==המשקה==
המשקה עשוי מפרות עץ התמרהינדי. לאחר שמרתיחים את הפרי ומוציאים ממנו את הזרעים, הפרי הופך לנוזלי, ומוסיפים לו סוכר.

==תפוצה==
המשקה נמכר בעיקר בדוכנים ובעגלות מזון וטאקו במקסיקו ובמסעדות במרכז אמריקה ובדרומה.

בארצות הברית נפוץ המשקה יותר כמשקה מוגז, כשהחברה הראשונה שהחלה למכור אותו בצורה כזו הייתה חברת המשקאות "Jarritos" .

==קישורים חיצוניים==

* 
* [http://www.israelalbum.org.il/יישובים/ארכיון-יד-בן-צבי/רוזה%20זיימן/P146664 מוכר תמרינדי, ירושלים, 1928], באתר יד יצחק בן צבי
מוכר תמרהינדי ב[[יפו, שנות ה-30]]

קטגוריה:המטבח המקסיקני
קטגוריה:משקאות
הדיוויזיה ה-237 (האימפריה הגרמנית)

הדיוויזיה ה-237 (בגרמנית: 237. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-16 בינואר 1917 בחזית המזרחית ולחמה בה עד שביתת הנשק. לאחר מכן עברה לחזית המערבית, שם נלחמה הדיוויזיה עד תום המלחמה. לאחר המלחמה חזרה הדיוויזיה לגרמניה, ובינואר 1919 פורקה הדיוויזיה.

==מפקדים==
* גנרל-מיור קרל פון יקובי (16 בינואר 1917 – 12 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

237
237
נמל התעופה הבין-לאומי של קרסנודאר

נמל התעופה הבין-לאומי קרסנודאר-פשקובסקי ע"ש יקטרינה השנייה (ברוסית: Международный аэропорт Краснода́р (Па́шковский) имени Екатерины II) הוא נמל תעופה הממוקם כ-15 ק"מ מזרחית למרכז העיר קרסנודאר שבדרום מערב רוסיה.

== מאפיינים ==
בנמל התעופה הבין-לאומי קרסנודאר יש שלושה מסלולי המראה שיכולים להכיל מטוסים מודרניים, כגון בואינג 737 (לא כולל בואינג 737-900), בואינג 757 (עם מגבלות), איירבוס A319, איירבוס A320, אמבראר 195 ומסוקים מכל הסוגים.

קיבולת נמל התעופה היא 500 נוסעים בשעה לטיסות פנים ו-200 נוסעים בשעה לטיסות בינלאומיות.

==היסטוריה==
ב-1932 לא הרחק מהאחוזה המרכזית של סובחוז פשקובסקי, נחתו שבעה מטוסי פו-2 של האגודה למניעת מזיקים (OBV). בסוף 1932 בוצע ארגון מחדש של האגודה. על בסיסו נוצר בסיס האוויר פשקובסקי, ובסוף 1933 ונמל התעופה של קרסנודאר עבר למיקומו הנוכחי.

ב-1934 בסיס האוויר התארגן מחדש על ידי טייסת המבצעים המיוחדת של פשקובסקי של צי האוויר האזרחי (צי האוויר האזרחי) ובאותה עת הוסב חלק משמעותי ממטוסי הפוליקרפוב Po-2 לנוסעים. טיסות סדירות פעלו מקרסנודאר למייקופ, סוצ'י, אנאפה ועוד. במהלך שנות המלחמה הפטריוטית הגדולה (1941–1945), מטוסי הטייסת המיוחדת של חברת התעופה קרסנודאר העבירו תחמושת, דלקים וחומרי סיכה לחזית, והפצועים פונו. ב-1946 נמל תעופה קרסנודאר החל לקבל מטוסי Li-2, ומשנת 1948 איליושין Il-12.

ב-1960 הסתיימה הקמת מסלול הבטון הראשון ושדה התעופה של קרסנודאר החל לקבל מטוסי איליושין Il-18. הקמת טרמינל בן שתי קומות הושלמה. הובלות סדירות של נוסעים ומטענים קבועים בוצעו בקווי בעלות הברית במטוסי ה-An-10, Il-18, ו-An-12.

ב-1962 מטוסי Tu-124 החלו לנחות בשדה התעופה. ב-1964 הוקמה חולית התעופה המשותפת של קרסנודאר של רשות התעופה האזרחית בצפון הקווקז. בשנת 1964 קיבלה הטייסת מטוס אנטונוב An-24 משלה. ב-1981 החלה הפעלת מטוס יאק-42 בשדה. בשנת 1984 נסלל מסלול בטון שני.

בעשור השני של המאה ה-21 נערכו בנמל התעופה שיפוצים רבים כדי לאפשר לו להגדיל את הקיבולת ורמת השירות שהוא מציע. ב-31 במאי 2019 נקרא נמל התעופה על שם הקיסרית יקטרינה הגדולה.

==קישורים חיצוניים==

* 

קרסנודאר
קטגוריה:קרסנודאר
יקטרינה השנייה
ראמה השביעי, מלך תאילנד

ראמה השביעי, פראג'אדיפוק (בתאית: ประชาธิปก), היה המלך השביעי של סיאם משושלת צ'אקרי. הוא היה המלך האבסלוטי האחרון והמונרך החוקתי הראשון של המדינה. תקופת שלטונו הייתה תקופה סוערת בסיאם בגלל שינויים פוליטיים וחברתיים במהלך המהפכה של 1932. הוא עד כה המלך הסיאמי היחיד בשושלת צ'אקרי שהתפטר מתפקידו.

== ביוגרפיה ==
הנסיך פראג'אדיפוק היה הצעיר מבין תשעה ילדים שנולדו לזוג, הילד ה-76 של המלך, אחד לפני בת הזקונים.

הנסיך פראחאדהיפוק בחר שלא להמשיך בקריירה צבאית, מתוך הנחה שככל הנראה לא יכהן כמלך. כמו רבים מילדי המלך, הוא נשלח לחו"ל ללמוד. הוא הלך למכללת אטון בשנת 1906, אחר כך לאקדמיה הצבאית ווליץ', ממנה סיים את לימודיו בשנת 1913. הוא קיבל ועדה בתותחנים בסוס המלכותי בצבא הבריטי שבסיסה באולדרסוט. בשנת 1910 נפטר צ'ולאלונגקורן והוחלף על ידי אחיה הגדול של פראג'אדיפוק (גם בן של המלכה סאובאבהה), יורש העצר ויג'יראודה, שהפך למלך ראמה השישי. הנסיך פראג'אדיפוק הוזמן אז בצבא הבריטי ובצבא הסיאמי המלכותי. עם פרוץ מלחמת העולם הראשונה וההכרזה על נייטרליות סיאמית, הורה המלך ואג'יראווה לאחיו הצעיר להתפטר מנציבותו הבריטית ולחזור מיד לסיאם, מבוכה גדולה לנסיך שרצה לשרת עם אנשיו בחזית המערבית. כשהיה בבית, פראג'דיפוק הפך לבכיר צבאי בכיר בסיאם. בשנת 1917 הוסמך באופן זמני כנזיר, כמקובל אצל מרבית הגברים הסיאמיים הבודהיסטים.

באוגוסט 1918 נשא הנסיך פראג'דיפוק את חברת ילדותו ובת דודתו רמבאי ברני, צאצאיו של המלך מונגקוט (סבו של פראג'אדיפוק) והמלכה פיאם. הם נישאו בארמון סוחוטאי שהיה מתנה לחתונה לזוג מהמלכה סאובאבה.

לאחר סיום המלחמה באירופה, הוא השתתף ב-École Superieure de Guerre בצרפת, וחזר לסיאם לצבא הסיאמי. בתקופה זו הוענק לו התואר הנוסף Krom Luang Sukhothai (נסיך סוחוטאי). פראג'אדיפוק חי חיים שקטים בדרך כלל עם אשתו בבית מגוריהם, ארמון סוחוטאי, ליד נהר צ'או פרייה. לזוג לא היו ילדים. כל אחיו של פראג'אדיפוק מתו עד 1925, אז נפטר אחיו, המלך ואג'יראווד בגיל 44, ופראג'אדיפוק בן ה-32 הפך למלך. הוא מלך עד 1935, אז התפטר מתפקידו. אחיינו ראמה השמיני ירש אותו.

== קישורים חיצוניים ==

* 
* 

קטגוריה:מלכי תאילנד
קטגוריה:ילידי 1893
קטגוריה:נפטרים ב-1941
קלאוס וסטרמן

קלאוס וסטרמן (בגרמנית: Claus Westermann; 7 באוקטובר 1909 בברלין – 11 ביוני 2000 בהיידלברג) היה תאולוג וכומר פרוטסטנטי (לותרני) גרמני, מומחה לברית הישנה.

==ביוגרפיה==
קלאוס וסטרמן למד תאולוגיה באוניברסיטאות טובינגן, מרבורג וברלין. בשנת 1933 עבר את הבחינה התאולוגית הראשונה לפני קבלתו לכנסייה האוונגלית בברלין.

לאחר מכן היה לויקאר בארנסוואלדה . בברלין הוא נכנס לסמינר של הכנסייה המתוודה תחת מרטין נימלר. עם ויקארים אחרים הוא עבר מאוחר יותר לסמינר המטיפים בנאומבורג תחת גרהרד גלוג . הוא נעצר מספר פעמים על ידי הגסטאפו. בשנים 1940–1945 הוא שירת בצבא ובשנים 1945–1946 היה בשבי ברית המועצות, ובמהלכו החל את לימודיו על הברית הישנה בתנ"ך לותר.

בשנים 1946–1952 היה וסטרמן כומר בברלין, ומ-1949 בכנסיית הזיכרון על שם הקייזר וילהלם.

בציריך, בשנת 1949 הוענק לו דוקטורט בתאולוגיה על ידי וולטר צימרלי על עבודתו שבח האל בתהילים. אז היה למרצה באוניברסיטת הכנסייה בברלין , ומשנת 1954 פרופסור. בשנים 1958–1978 היה פרופסור מן המניין לתאולוגיה של הברית הישנה באוניברסיטת היידלברג עד לפירשתו ב-1978.

==תארים והוקרה==
* חבר כבוד בחברה האנגלית למדעי הברית הישנה .
* חבר כבוד בחברה האמריקאית לספרות תנ"כית ב-1979.
* מדליית בורקיט לשירות מיוחד ללימודי המקרא, הוענק על ידי החברה המלכותית.
* דוקטורט כבוד לתאולוגיה מאוניברסיטת גטינגן.

==לקריאה נוספת==
* [https://wordandworld.luthersem.edu/content/pdfs/1-2_Scripture/1-2_Limburg.pdf עבודותיו של קלאוס וסטרמן] 

קטגוריה:אנשי דת גרמנים לותרנים
קטגוריה:גרמנים שנולדו ב-1909
קטגוריה:גרמנים שנפטרו ב-2000
מישל וינוק

מישל זוזף וינוק (בצרפתית: Michel Winock; נולד ב-19 במרץ 1937, פריז) הוא היסטוריון צרפתי, התמחה בהיסטוריה של צרפת, וזכה במספר פרסים ספרותים.

== ביוגרפיה ==
מישל וינוק נולד בפריז ובשנת 1961 קיבל תואר דוקטור בהיסטוריה. הוא עבד כמרצה במספר מוסדות לימוד ובעקבות הרפורמה במערכת החינוך בשנת 1968 החל ללמד באוניברסיטה. בנוסף להרצאות, הוא היה עורך ירחונים בתחום היסטוריה. בשנת 1978 היה בין מקימי של L'Histoire. מישל וינוק היה בין יוזמי עצומה Liberté pour l'histoire על חופש במחקר היסטורי. הוא מכהן כפרופסור במכון למדעי המדינה.

על ספרו Siècle des intellectuels הוא זכה בפרס מדיסיס בשנת 1972. בשנת 2010 הוא זכה בפרס גונקור על ביוגרפיה של מאדאם דה סטאל.

בשנת 1998 פרסם ספר על אנטישמיות ופשיזם בצרפת.

== קישורים חיצוניים ==

* [https://www.goodreads.com/author/list/315259.Michel_Winock ספרים של מישל וינוק]

קטגוריה:היסטוריונים צרפתים
קטגוריה:זוכי פרס מדיסיס
קטגוריה:זוכי פרס גונקור
קטגוריה:מקבלי אות לגיון הכבוד
קטגוריה:צרפתים שנולדו ב-1937
אמאדו קריו פואנטס

אמאדו קריו פואנטס (בספרדית: Amado Carrillo Fuentes; 17 בדצמבר 1956 – 4 ביולי 1997) היה ברון סמים מקסיקני שעמד בראש "קרטל חוארס". נודע כ"אדון השמיים" (בספרדית: El Señor de Los Cielos) הודות לצי המטוסים שהיה בבעלותו, ובו השתמש על מנת לשנע סמים.

== חייו ופעילותו ==
קריו פואנטס נולד בעיר נבאלוטו שבמדינת סינלואה במקסיקו. היו לו 11 אחים. דודו, ארנסטו פונסקה קריו (שהיה ידוע בשם "דון נטו"), מנהיג קרטל גוודלחארה, הכניס את קריו פואנטס לעסקי הסמים.<ref></ref> פואנטס היה אחראי על משלוחי הסמים מקולומביה עבור קרטל גוודלחארה עבור דודו, ולמד על משלוחי הסמים מפאבלו אקוסטה וייאריאל.

לאחר שדון נטו ורפאל קארו קינטרו נעצרו, נותר פליקס גאירדו הבוס הגדול של קרטל גוודלחארה לבדו. גאירדו יזם חלוקה של שטחי הפצה בין הקרטלים השונים במקסיקו. קריו פואנטס עבר לקרטל חוארס לעבוד תחת אגילר גאיארדו, עד שבסופו של דבר רצח אותו והפך לראש קרטל חוארס בעצמו.<ref></ref> קריו פואנטס פיתח את עסקי הסמים של הקרטל. לאחר שפבלו אסקובר נלכד ונהרג בשנת 1993, השתלט קריו פואנטס על ייצור הסמים, והפך לסוחר הסמים העשיר בעולם, עם 30 מיליארד דולרים בשיאו.

== מותו ==
בעקבות לחץ ציבורי שהופעל על חורחה קריו אולאה, ראש ממשלת מדינת מורלוס, נאלץ אולאה להתפטר, ונעצר עקב שיתוף הפעולה שלו עם הקרטלים. קריו פואנטס חש בעקבות כך כי הרשויות סוגרות עליו, מה שגרם לו להחליט לעבור ניתוח פלסטי מקיף על מנת לשנות את מראהו ולהסוות את זהותו.<ref></ref> הוא מת בבית החולים סנטה מוניקה במקסיקו סיטי עקב סיבוכים בזמן הניתוח. שניים משומרי ראשו שהיו עמו בזמן הניתוח ושניים מן המנתחים שביצעו את הניתוח נמצאו מתים וקבורים בתוך גלילי בטון ועל גופתיהם סימני עינויים.

== בתרבות הפופולרית ==
בסדרה "נרקוס: מקסיקו" מגלם את קריו פואנטס השחקן חוסה מריה יספיק.

בסדרה "אל צ'אפו" מגלם את קריו פואנטס השחקן רודריגו אבד.

==קישורים חיצוניים==

== הערות שוליים ==

קטגוריה:סוחרי סמים
קטגוריה:מיליארדרים מאמריקה הלטינית
קטגוריה:ילידי 1956
קטגוריה:נפטרים ב-1997
אוטרופיוס הקדוש (המאה ה-3)

קברו של אוטרופיוס
אוטרופיוס הקדוש (בצרפתית: Saint Eutrope) היה הבישוף הראשון של הדיוקסיה העתיקה של הקדושים ושכן במחוז השראנט הימי בצרפת.<ref name="catholic"></ref>

==ביוגרפיה==
על פי המסורת הוא היה רומאי או פרסי, שנשלח להפיץ את תורתו בגאליה על ידי האפיפיור קלמנס הראשון או על ידי האפיפיור פביאנוס יחד עם דיוניסיוס הקדוש.<ref name="ce">; further information will be found in R Couffon, "Notes sur les cultes de saint Jacques et de saint Eutrope en Bretagne." Memoires de la Société historique de Bretagne, 1968.</ref>

אוטרופיוס חי כנזיר בעיירה סיינט שבצרפת. הוא גרם לבת המושל להתנצר, ובשל כך רוצץ המושל את ראשו ואת ראש ביתו במכת גרזן, והוא מת כמרטיר.

==אזכור בתרבות==
ההיסטוריון גרגוריוס מטור מציין את מות הקדושים של אוטרופיוס, אך מציין שלפני שהבישוף פלדיוס הקדוש כתב את סיפורו של אוטרופיוס, אף אחד לא הכיר את אגדת מותו.

גם הבישוף והמשורר הלטיני ונאנטיוס פורטונאטוס מציין את אוטרופיוס בין הקדושים.

==קישורים חיצוניים==

* 
* 

==הערות שוליים==

קטגוריה:בישופים
על אישים מפורסמים ברומא

על אישים מפורסמים ברומא (לטינית: De viris illustribus urbis Romae; מילולית: על גברים מפורסמים של העיר רומא) הוא חיבור היסטוריוגרפי מהמחצית הראשונה של המאה ה-4.

החיבור כולל 86 ביוגרפיות קצרות, שמתחילות בתקופת הקמתה של רומא, מכסות את תקופת המלוכה ואת תקופת הרפובליקה ומסתיימות בתקופת הפרינקיפט של אוגוסטוס קיסר. 

היצירה ספוגה בתפיסה שאנשים מעצבים את ההיסטוריה. על אף כותרתו, החיבור אינו מתייחס רק לגברים, אלא גם לנשים (קלואליה ), ולא רק לרומאים, אלא גם לאויבים זרים, כמו חניבעל. 

מחבר היצירה הכרונולוגית הזו אינו ידוע. בעבר היה מקובל שמחברו הוא אורליוס ויקטור, אך ככל הנראה אין זה נכון. כעת ההנחה היא שמדובר במקור היסטורי עצמאי, שאינו תלוי בהיסטוריוגרפיה של טיטוס ליוויוס.

== קישורים חיצוניים ==
* [http://www.forumromanum.org/literature/aurelius_victor/illustr.html#86 Pseudo-Aurelius Victor, De viris illustribus urbis Romae], מהדורת פרנץ פיצ'למאייר, לייפציג: Teubner 1911, באתר forumromanum.org (Corpus Scriptorum Latinorum) 
* [http://www.thelatinlibrary.com/victor.ill.html INCERTI AVCTORIS LIBER DE VIRIS ILLVSTRIBVS VRBIS ROMAE], באתר thelatinlibrary.com

קטגוריה:רומא העתיקה
קטגוריה:ביוגרפיות
קטגוריה:ספרות בשפה הלטינית
איגוד תעשיית ההקלטות הגרמני

איגוד תעשיית ההקלטות הגרמני (בגרמנית: Bundesverband Musikindustrie; באנגלית: Federal Music Industry Association ובקיצור: BVMI) הוא ארגון העוקב אחר כמעט כל ההיבטים של ענף ההקלטות בגרמניה. האיגוד הוקם בשנת 1975.

דיטר גורני הוא המנכ"ל והיו"ר של איגוד תעשיית ההקלטות הגרמני מאז שנת 2009.

== תעודות על מכירות ==
איגוד תעשיית ההקלטות הגרמני מעניק תעודות זהב, פלטינה ויהלום על מכירות של סינגלים, אלבומים ואלבומי וידאו:

=== (ציר זמן) ===
==== אלבומים====
{|class=wikitable
! תואר
! לפני 24 בספטמבר 1999
! אחרי 24 בספטמבר 1999
! אחרי 1 בינואר 2003<ref name="Neuer DIAMOND AWARD für die erfolgreichsten Singles und Alben in Deutschland"/>
! אחרי 1 ביוני 2014<ref name="Neuer DIAMOND AWARD für die erfolgreichsten Singles und Alben in Deutschland"/>
!אחרי 29 ביוני 2023
|-
|- bgcolor="#EEDD00"
|זהב
|250,000
|150,000
|100,000
|100,000 <small>(ללא שינוי)</small>
|75,000
|-
|- bgcolor="#CCCCCC"
|פלטינה
|500,000
|300,000
|200,000
|200,000 <small>(ללא שינוי)</small>
|150,000
|-
|- bgcolor="#EEDD00"
|זהב 3×
|750,000
|450,000
|300,000
|300,000 <small>(ללא שינוי)</small>
|225,000
|-
|- bgcolor="#CCCCCC"
|פלטינה 2×
|1,000,000
|600,000
|400,000
|400,000 <small>(ללא שינוי)</small>
|300,000
|-
|- bgcolor="#EEDD00"
|זהב 5×
|1,250,000
|750,000
|500,000
|500,000 <small>(ללא שינוי)</small>
|375,000
|-
|- bgcolor="#CCCCCC"
|פלטינה 3×
|1,500,000
|900,000
|600,000
|600,000 <small>(ללא שינוי)</small>
|450,000
|-
|- bgcolor="#00EEEE"
|יהלום<ref name="Neuer DIAMOND AWARD für die erfolgreichsten Singles und Alben in Deutschland"></ref>
|לא הוענק
|לא הוענק
|לא הוענק
|750,000
|750,000<small>(ללא שינוי)</small>
|-
|}

==== סינגלים====
{|class=wikitable
! תואר
! לפני 1 בינואר 2003
! מ-1 בינואר 2003 עד 1 ביוני 2014
! מ-1 ביוני 2014<ref name="Neuer DIAMOND AWARD für die erfolgreichsten Singles und Alben in Deutschland"/>
!מ-29 ביוני 2023
|-
|- bgcolor="#DDCC00"
|זהב
|250,000
|150,000
|200,000
|300,000
|-
|- bgcolor="#BBBBBB"
|פלטינה
|500,000
|300,000
|400,000
|600,000
|-
|- bgcolor="#DDCC00"
|זהב 3×
|750,000
|450,000
|600,000
|900,000
|-
|- bgcolor="#BBBBBB"
|פלטינה 2×
|1,000,000
|600,000
|800,000
|1,200,000
|-
|- bgcolor="#DDCC00"
|זהב 5×
|1,250,000
|750,000
|—
|1,500,000
|-
|- bgcolor="#BBBBBB"
|פלטינה 3×
|1,500,000
|900,000
|1,200,000
|1,800,000
|-
|- bgcolor="#00EEEE"
|יהלום<ref name="Neuer DIAMOND AWARD für die erfolgreichsten Singles und Alben in Deutschland"/>
|לא הוענק
|לא הוענק
|1,000,000
|1,500,000
|-
|}

==== אלבומי וידאו====
{|class=wikitable
! תואר
! מאז ינואר 2003
|-
|- bgcolor="#EEDD00"
|זהב
|25,000
|-
|- bgcolor="#CCCCCC"
|פלטינה
|50,000
|-
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

גרמניה
קטגוריה:גרמניה: תרבות
פרס פול סלבין

פרס גילדת הכותבים של אמריקה ע"ש פול סלבין (באנגלית: Paul Selvin Award) הוא פרס המוענק מדי שנה על ידי גילדת הכותבים של אמריקה במסגרת טקס הענקת פרס גילדת הכותבים של אמריקה.

הפרס מוענק לזכרו של פול סלבין, שהיה היועץ הראשי והמשפטי של גילדת הכותבים של אמריקה במשך 25 שנים.

הפרס מוענק לתסריט שמגלם בצורה הטובה ביותר את רוח הזכויות והחירויות החוקתיות והאזרחיות אשר הכרחיות להישרדותם של סופרים חופשיים בכל מקום ולהגנתם, כפי שפול סלבין הקפיד בחייו המקצועיים.<ref></ref>

==הזוכים בפרס==
הפרס הוענק ברציפות משנת 1990, למעט שנת 2007, בה לא הוענק הפרס.<ref></ref>

הפרס הוענק ל-18 סרטי קולנוע, שמונה סרטי טלוויזיה, שני פרקים בודדים של סדרות טלוויזיה, מיני-סדרה אחת וסרט דוקומנטרי אחד. הוא מעולם לא הוענק פעמיים לאדם אחד.

=== רשימת הזוכים ===
{| class="wikitable" style="text-align:center"
|-
! שנה
! סרט
! יוצר/ת
|-
|1989 || רו נגד וייד || אליסון קרוס
|-
|1990 || גל חום || מייקל לזרו
|-
|1991 || נפרד אך שווה (מיני-סדרה) || ג'ורג' סטיבנס ג'וניור
|-
|1992 || Guilty Until Proven Innocent || סינתיה וייטקומב
|-
|1993 || דייב || גארי רוס
|-
|1994 || Witness to the Execution || תומאס באום, פריסילה פרסטווידג', קית' פירס
|-
|1995 || Picket Fences || דייוויד אי קלי
|-
|1996 || העם נגד לארי פלינט || סקוט אלכסנדר, לארי קרשובסקי
|-
|1997 || רוזווד || גרגורי פוירייר
|-
|1998 || אמונה עיוורת || פרנק מיליטרי
|-
|1999 || המקור || אריק רות', מייקל מאן
|-
|2000 || Quills || דאג רייט
|-
|2001 || For Love or Country: The Arturo Sandoval Story || טימות'י סקסטון
|-
|2002 || סיפורו של מת'יו שפרד || ג'ון וייריק, ג'ייקוב קרוגר
|-
|2003 || מסמכי הפנטגון || ג'ייסון הורביץ'
|-
|2004 || פרק מהסדרה "משפחת סימפסון" || דון פיין
|-
|2005 || לילה טוב ובהצלחה || ג'ורג' קלוני, גרנט הסלוב
|-
|2006 || — || —
|-
|2007 || The Great Debaters || רוברט אייזל, ג'פרי פורו
|-
|2008 || מילק || דסטין לאנס בלאק
|-
|2009 || Invictus || אנטוני פקהאם
|-
|2010 || משחק הוגן || ג'אז באטרוורת', ג'ון-הנרי באטרוורת'
|-
|2011 || העזרה || טייט טיילור
|-
|2012 || לינקולן || טוני קושנר
|-
|2013 || אנחנו גונבים סודות: סיפורה של ויקיליקס || אלכס גיבני
|-
|2014 || השקר הטוב || מרגרט נגל
|-
|2015 || טרמבו || ג'ון מקנמרה
|-
|2016 || Confirmation || סוזנה גרנט
|-
|2017 || העיתון || ליז האנה, ג'וש סינגר
|-
|2018 || סגן הנשיא || אדם מקיי
|-
|2019 || פצצה || צ'ארלס רנדולף
|}

==ביאורים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארצות הברית: פרסים קולנועיים
Fly (אלבום של דיקסי צ'יקס)

Fly (בעברית: לעוף) הוא אלבומה החמישי של להקת הקאנטרי האמריקאית דיקסי צ'יקס.<ref name=":0"></ref> האלבום יצא לאור ב-31 באוגוסט 1999, על ידי חברת התקליטים מונמנט רקודס.<ref name=":0" /> הסינגל הראשון מתוך האלבום "Ready to Run", הפך ללהיט, תוך שהגיע למקום השני במצעד שירי הקאנטרי.<ref></ref>

עם יציאתו נכנס האלבום אל המקום הראשון במצעד הבילבורד 200.

== הצלחה ==
האלבום זכה להצלחה אדירה בארצות הברית כאשר הגיע למקום הראשון במצעד הרשמי של המדינה, תוך שנמכר בלמעלה מ-11 מיליון עותקים במדינה, מה שזיכה את האלבום למעמד יהלום וכניסתו לרשימת האלבומים הנמכרים ביותר בארצות הברית.<ref></ref>

כמו כן, הגיע האלבום אל המקום הראשון במצעד אלבומי הקאנטרי של בילבורד.

== סינגלים ==
מתוך אלבום יצאו 8 סינגלים שהבולטים ביניהם היו: "Goodbye Earl" אשר הגיע למקום ה-19 בארצות הברית, "Ready to Run" אשר יצא כסינגל הראשון מהאלבום והגיע למקום השני במצעד שירי הקאנטרי האמריקאי ו-"Cowboy Take Me Away" אשר הגיע למקום הראשון במצעד שירי הקאנטרי האמריקאי.

בנוסף, גם באלבום יש את השיר "Sin Wagon" אשר הצליח להגיע למקום ה-52 במצעד שירי הקאנטרי האמריקאי מבלי לצאת כסינגל.

== פרסים ומועמדויות ==
בנוסף להצלחתו המסחרית האלבום זכה ב-2 פרסי גראמי ביניהם בקטגוריית "אלבום הקאנטרי של השנה" והיה מועמד ל-2 פרסים נוספים בקטגוריית "אלבום השנה" ו"שיר הקאנטרי של השנה" על "Ready to Run". בנוסף להצלחתו בארצות הברית האלבום זכה להצלחה גם בקנדה כאשר הגיע שם למקום הראשון ולמעמד פלטינה משולשת.

באוסטרליה הגיע למעמד פלטינה גם. האלבום זכה לביקורות חיוביות ברובו.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|-
!ארצות הברית (RIAA)<ref></ref>
|פלטינה 11×
|11,000,000
|-
!בריטניה (BPI)<ref></ref>
|כסף
|60,000
|-
!לטביה (LaMPA)<ref></ref>
|פלטינה
|8,000<sup>^</sup>
|-
!קנדה (Music Canada)<ref></ref>
|פלטינה 3×
|300,000
|}

== קישורים חיצוניים ==

==הערות שוליים==

קטגוריה:אלבומי 1999
קטגוריה:אלבומי הצ'יקס
קטגוריה:אלבומי קאנטרי
קטגוריה:אלבומים שהגיעו למקום הראשון במצעד הבילבורד 200
קטגוריה:האלבומים הנמכרים ביותר על פי איגוד מוזיקת הקאנטרי הקנדי
קטגוריה:זוכי פרס גראמי לאלבום הקאנטרי הטוב ביותר
קטגוריה:אלבומי יהלום בארצות הברית
Gaslighter

Gaslighter הוא אלבום האולפן השמיני של להקת הקאנטרי האמריקאית דה צ'יקס.<ref name=":0"></ref> האלבום יצא לאור ב-17 ביולי 2020, על ידי חברת התקליטים האמריקאית קולומביה רקורדס.<ref name=":0" /> מתוך האלבום יצאו ארבעה סינגלים: "Gaslighter", "Julianna Calm Down", "March March" ו-"Sleep at Night".<ref name=":0" />

זהו אלבומה הראשון של הלהקה מזה 14 שנים.<ref name=":0" />

== רקע והפקה ==
הלהקה החלה לרמוז על אלבום חדש כבר ביוני 2018, כאשר סולנית הלהקה נטלי מיינס העלתה לחשבון האינסטגרם שלה תמונות מתוך אולפן הקלטות. בהמשך גם שתי חברות הלהקה האחרות פרסמו רמזים אודות יציאת האלבום עד שהשלושה העלו סרטון בו הן אומרות: "דיקסי צ'יקס, אלבום!" ובתגובה לסרטון המפיק ג'ק אנטונוף כתב "יום אחד".

בספטמבר 2019, נחשף שם האלבום במהלך פודקאסט של מיינס. מיינס אמרה כי האלבום תוכנן להיות במקור אלבום פשוט כמו אלבום אוסף כדי לעמוד בהסכם שלהם עם סוני מיוזיק אך לאחר גירושיה מיינס אמרה כי נחתה עליה השראה לכתוב שירים חדשים. "כשהתחלתי להתגרש, היה לי הרבה מה לומר, כך שזה הצית אותי להיות מוכנה [להכין מוזיקה חדשה]. כתיבת שירים זה דבר שממש קשה לי, ואני חושבת שבמשך שנים רבות לא עשיתי זאת. אני לא רוצה לנתח את חיי או את מערכת היחסים שלי. פשוט פתאום הרגשתי מסורה לזה למרות שלא הייתי מוכנה להיפתח ככה."

== סינגלים ==
* "Gaslighter" - יצא לאור ב-4 במרץ 2020, כסינגל הראשון מתוך האלבום. עם יציאתו נכנס השיר אל המקום השביעי במצעד שירי הקאנטרי.<ref></ref>
* "Julianna Calm Down" - יצא לאור ב-30 באפריל 2020, כסינגל השני מתוך האלבום.
* "March March" - יצא לאור ב-25 ביוני 2020, כסינגל השלישי מתוך האלבום.
* "Sleep at Night" - יצא לאור ב-17 ביולי 2020, כסינגל הרביעי מתוך האלבום.

==רשימת רצועות==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי הצ'יקס
קטגוריה:אלבומים שהופקו על ידי ג'ק אנטונוף
קטגוריה:אלבומי קאנטרי
קטגוריה:אלבומים שיציאתם נדחתה בעקבות מגפת הקורונה
Playlist: The Very Best of Dixie Chicks

Playlist: The Very Best of Dixie Chicks (בעברית: רשימת שירים: הטוב ביותר של דיקסי צ'יקס) הוא אלבום אוסף של להקת הקאנטרי האמריקאית דיקסי צ'יקס.<ref name=":0"></ref> אלבום האוסף יצא לאור ב-1 ביוני 2010, בארצות הברית בחברת הבת של סוני מיוזיק קולומביה נאשוויל כחלק מהפרויקט של סוני "Playlist series".<ref name=":0" />

== רקע ==
אלבום האוסף מכיל בתוכו אוסף של 12 שירים אשר נבחרו על ידי הלהקה עצמה. על מנת לקדם את אלבום האוסף, שימשו כמופע פתיחה בסיבוב ההופעות של להקת האיגלס באותה השנה. בשנת 2012, הוא הופץ מחדש בשם Wide Open Spaces: The Collection על ידי סוני מיוזיק.

באלבום האוסף נכלל הלהיט שלהן "Cowboy Take Me Away", אשר כבש את פסגת מצעד שירי הקאנטרי.<ref></ref>

== ביקורות ==
אלבום קיבל ביקורות חיוביות מרוב מבקרי המוזיקה בעיקר על בחירת השירים. סטיבן תומאס ארלוויין מ-"AllMusic" נתן לאלבום ציון של 4 מתוך 5 כוכבים וכתב: "הרצועות נבחרו בקפידה ונראה כי מדובר באוסף ייצוגי ממש טוב". מאט ביורק מ-"Roughstock" נתן ציון של 3 וחצי מתוך 5 כוכבים וכתב "האוסף הוא ייצוג נהדר שמראה את מי שהן כאמניות".

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי הצ'יקס
דיקסי צ'יקס
קטגוריה:אלבומי קאנטרי פופ
צבי פכטהולט

צבי פכטהולט (1 בנובמבר 1874 – 23 במאי 1958) היה מראשוני תושבי תל אביב ובוניה.

== קורות חייו ==
נולד בדרוהוביץ', מזרח גליציה, י"א בחשוון תרל"ה (1 בנובמבר 1874) לבן-ציון הלוי (ממשפחת האדמו"ר ר' יצחק אייזיק מז'ידאצ'וב ושושלת של רבנים ושוחטים) ולבינה בת צבי הלוי זינגר מדרוהוביץ.

למד בחדרים ובישיבת דרוהוביץ' מפי הרב יוסף זינגר והשתלם בהשכלה ומדעים מפי מורים פרטיים. למד את מלאכת הבנאות בקורס של הפוליטכניון בלבוב וקיבל בשנת 1898 תעודת בנאי-אומן מטעם שלטון המחוז בסמבור.

בשנת 1898 נשא לאשה את שרה בת יהודה איגלר מכפר קלינוף, מחוז סאמביר. התיישב בסאמביר ועסק בקבלנות-בנין. בנה הרבה בנייני מגורים ותעשייה. היה פעיל בעבודה ציבורית וציונית יחד עם הד"ר פ. רוטנשטרייך במשך 25 שנה, השתתף באספה ציונית בסאמבור בה הופיע הד"ר הרצל. היה חבר בהרבה וועדים ציבוריים ובמשך 11 שנה יו"ר אגודת בעלי-המלאכה "יד חרוצים". בזמן מלחמת העולם הראשונה, בימי הכבוש הרוסי השתתף כחבר פעיל בוועד ההצלה ועזרה לפליטים ביחד עם ד"ר פ. רוטנשטרייך, אברהם גולדברג, אברהם שור וב"צ טילמן ושקד בטפול בחולים היהודים באזרחים ובצבא בהגשת עזרה רפואית וגם בבירור זהותם בזמן פטירתם לשם התרת עגונות.

בימי שלטון האוקראינים אחרי התפוררות אוסטריה והמהפכה ברוסיה, השתתף בחבר ועד הקהילה וחבר המועצה הלאומית היהודית לגליציה המזרחית בהנהלתו של ד"ר פ. רוטנשטרייך.

== פעילותו בארץ ישראל ==
ב-1920 עלה ארצה והשתקע בתל אביב. המשיך בעבודתו כקבלן-בנין והקים במשך הזמן למעלה ממאתיים בניינים (בניני מגורים וחרושת ובניינים ציבוריים וממשלתיים). בין הבניינים שהקים: בית-ההסגר (קרנטין) בעג'מי שביפו, מועדון הציונים הכלליים, בית הסוכנים, פסז' פינסקר, בית הכנסת ברחוב בוגרשוב, בית היתומים ע"ש בלובשטיין ברמת גן על מגרשה של משפחת דבורקין שנדבה למוסד (אותו בנה בהתנדבות), חלק מבית מושב זקנים ברחוב אלנבי (בהתנדבות), בית תלמוד תורה ברחוב המליץ, ועוד.

השתתף ביסוד שכונת נורדיה ("מחוסרי דירות"), נבחר למועצה הראשונה והשנייה של עירית תל אביב מטעם מפלגה שכונתית בשם "הסתדרות השכנים", היה שופט עירוני בתל אביב החל מ-1932 שופט בבית משפט השלום העברי, חבר מועצת מושב זקנים ברחוב אלנבי למעלה מ-15 שנה, חבר הנהלת בית היתומים ע"ש א. ל. בלובשטיין ויו"ר ועדת הבניין, יו"ר מועצת בנק למלאכה החל משנת 1928, פעיל בהנהגת מרכז בעלי מלאכה במשך כל הזמן, נשיא הכבוד של ארגון קבלני הבניין בת"א, נשיא הכבוד של אגודת גמילות חסדים ע"ש ר' יצחק אוסטרובסקי ליד בית הכנסת שברחוב בוגרשוב, היה יו"ר הנהלת בית אינוולידים בת"א במשך 3 שנים, חבר בוועד העזרה ליד אגודת העיוורים "ששת", ביחד עם השופט אליהו מני והעו"ד מ. גורודיסקי, והיה חבר וועד הקהילה העברית של ת"א-יפו במשך 8 שנים עד מיזוגה עם עירית תל אביב.

בשנות מלחמת העולם השנייה היה פעיל במשמר האזרחי. היה במשך 12 שנה חבר הנהלת האגודה לעזרת חולי-רוח ובית-המרפא שלה בבני-ברק. חבר פעיל בלשכת הכוכב מס' 13 של הבונים החופשיים ובלשכת "שמעון רוקח" של בני ברית.

נפטר ביום ד' סיון תשי"ח נקבר בבית העלמין טרומפלדור בתל אביב.

== לקריאה נוספת ==
*

== הערות שוליים ==

קטגוריה:תל אביב: מייסדים
קטגוריה:אנשי העלייה השלישית
קטגוריה:אישים הקבורים בבית הקברות טרומפלדור
קטגוריה:חברי הבונים החופשיים בישראל
קטגוריה:ישראלים שנולדו ב-1874
קטגוריה:ישראלים שנפטרו ב-1958
אלברטו משען

אלברטו משען הלבינגר (בספרדית: Alberto Michán Halbinger; נולד ב-2 בדצמבר 1978) הוא רוכב סוסים תחרותי ממוצא יהודי-מקסיקני, ייצג את מקסיקו במשחקים האולימפיים וסיים במקום חמישי בתחרות הקפיצות האישית (לונדון 2012). משנת 2018 הוא מייצג את ישראל בתחרויות רכיבה.

== ביוגרפיה ==
משען נולד וגדל במקסיקו סיטי, בן למשפחה יהודית ממקסיקו. הוא החל לרכב על סוסים בגיל 5 ובגיל 11 החל להשתתף בתחרויות.

באליפות העולם ברכיבת סוסים שנערכה באאכן, גרמניה בשנת 2006 סיים משען עם הסוסה לוויטה במקום 67 בתחרות הקפיצות האישית ובמקום 19 בתחרות הקפיצות הקבוצתית.

באולימפיאדת בייג'ינג (2008) ביחד עם הסוסה לוויטה הוא סיים במקום 28 בתחרות הקפיצות האישית ובמקום תשיעי בתחרות הקפיצות הקבוצתית.

במשחקים הפאן-אמריקאים שנערכה בגוודלחרה, מקסיקו בשנת 2011 ביחד עם הסוסה רוזליה לה סילה זכה משען במדליית ארד בתחרות הקפיצות הקבוצתית וסיים במקום חמישי בתחרות הקפיצות האישית.

באולימפיאדת לונדון (2012) ביחד עם רוזליה לה סילה סיים משען במקום חמישי בתחרות הקפיצות האישית ובמקום תשיעי בתחרות הקפיצות הקבוצתית.

במכביה השמונה עשרה שנערכה בשנת 2013 השתתף משען ביחד עם אחיו בתחרות קפיצות סוסים.

באליפות העולם ברכיבת סוסים שנערכה בקן, צרפת בשנת 2014 ביחד עם הסוסה קרוסו לה סילה הוא סיים במקום 63 בתחרות הקפיצות האישית ובמקום 22 בתחרות הקפיצות הקבוצתית.

בשנת 2016 עלה לישראל וחיכה כשנתיים עד שיוכל לייצג את ישראל בתחרות קפיצות סוסים. בתחרות שנערכה ברוסיה סיימה נבחרת ישראל במקום שמיני ובכך קבעה כי ישראל תיוצג בפעם הראשונה באולימפיאדה (טוקיו 2020) בענף זה.

משען ייצג את ישראל באולימפיאדת טוקיו (2020), אך הודח מהתחרות לאחר שנפל מסוסו.

==קישורים חיצוניים==

* 

==הערות שוליים==

קטגוריה:יהודים מקסיקנים
קטגוריה:רוכבי סוסים מקסיקנים
קטגוריה:רוכבי סוסים ישראלים
קטגוריה:משתתפי אולימפיאדת בייג'ינג (2008)
קטגוריה:משתתפי אולימפיאדת לונדון (2012)
קטגוריה:משתתפים ישראלים באולימפיאדת טוקיו (2020)
קטגוריה:עולים בשנות ה-2010
קטגוריה:ישראלים ילידי מקסיקו
קטגוריה:מקסיקנים שנולדו ב-1978
קטגוריה:ישראלים שנולדו ב-1978
מולומדיקינה כירוניס

המולומדיקינה כירוניס (Mulomedicina Chironis; מילולית: "רפואה לפרדות של כירון") היא מסה רפואית שנכתבה בלטינית במאה ה-4, בנושא תרופה לטיפול בסוסים.

שמו של המחבר מצוין כאדם בשם כירון קנטאורוס, שלבטח לא היה שמו האמיתי של הסופר, אלא ככל הנראה שם בדוי שנון.

החיבור הוא אוסף המשקף כתבים מתקופות שונות.
הוא מפרט מספר מקורות: קולומלה, גרגיליוס מרטיאליס (המחצית ה-1 של המאה ה-3 לספירה), קאטו הזקן, אפסירטוס, וגם כמה כתבים אנונימיים ואבודים. הספר אינו תרגום לטקסטים הווטרינריים היווניים, מה שמכונה היפיאטריקה , אף כי אין להכחיש שהטקסטים מועילים להבנת ה"מולומדיקינה".

"מולומדיקינה כירוניס" הוא המקור העיקרי עבור החיבור Mulomedicina של וגטיוס. אותו וגטיוס אומר במקום מסוים בחיבורו (ספר 1, פרולוג 3–4): "על אף הטיפול שלהם, כירון ואפסירטוס לא נשמעים טוב בשל הבעתם הגרועה ושיבוש הסגנון שלהם".

נותרו שני כתבי יד המכילים את ה-Mulomedicina Chironis. כתב היד הראשון, CLM 243 מהמאה ה-15, נמצא בשנת 1885 בספריית מדינת בוואריה במינכן על ידי וילהלם מאייר . כתב היד השני, D III 34, המתוארך לשנת 1495, התגלה בשנת 1988 בספריית אוניברסיטת בזל על ידי ורנר זאקמן.

בחיבור ישנה עדות לחשיבות המתמשכת המקושרת ליתרונות הרפואיים של "הביטומן של (ארץ) יהודה", כמו גם של צמח "האפרסמון של יהודה".

==הערות שוליים==

קטגוריה:רפואה עתיקה
קטגוריה:רומא העתיקה: ספרות
קטגוריה:וטרינריה
קטגוריה:ספרות בשפה הלטינית